VILNIAUS RAJONO SAVIVALDYBĖS TARYBA

SPRENDIMAS

DĖL VILNIAUS RAJONO SAVIVALDYBĖS TERITORIJOS DALIES („ZRg“ ŽEMĖS NAUDOJIMO FUNKCINĖS ZONOS SUDERVĖS SENIŪNIJOJE) BENDROJO PLANO PATVIRTINIMO

2017 m. lapkričio 23 d. Nr. T3-436

Vilnius

Vadovaudamasi Lietuvos Respublikos teritorijų planavimo įstatymo pakeitimo įstatymo 3 str. 1 d., Lietuvos Respublikos teritorijų planavimo įstatymo (iki 2014-01-01 galiojusios redakcijos) 4 str. 2 d. 5 p., 10 str. 1 d., 5 d. 2 p., 11 str. 5 d., 11d., Lietuvos Respublikos teritorijų planavimo įstatymo 39 str. 3 d., remdamasi Lietuvos Respublikos aplinkos ministro 2004-05-07 įsakymu Nr. D1-263 patvirtintų Miestų ir miestelių teritorijų bendrųjų planų rengimo taisyklių 13.2.2 p., 53 p., 55 p., 58 p., Vilniaus rajono savivaldybės tarybos 2011-05-27 sprendimu Nr. T3-240 „Dėl Vilniaus rajono savivaldybės teritorijos dalies („ZRg“ žemės naudojimo funkcinės zonos Sudervės seniūnijoje) bendrojo plano rengimo“, Vilniaus rajono savivaldybės tarybos 2014-12-17 sprendimu Nr. T3-570 „Dėl Vilniaus rajono savivaldybės teritorijos dalies („ZRg“ žemės naudojimo funkcinės zonos Sudervės seniūnijoje) bendrojo plano bendrojo plano koncepcijos patvirtinimo“, Vilniaus rajono savivaldybės tarybos 2017-03-21 sprendimu Nr. T3-149 „Dėl Vilniaus rajono savivaldybės tarybos 2014-12-11 sprendimo Nr. T3-549 2 punkto patikslinimo“, atsižvelgdama į Valstybinės teritorijų planavimo ir statybos inspekcijos prie Aplinkos ministerijos 2017-10-24 teritorijų planavimo dokumento patikrinimo aktą Nr. TP1-148, išnagrinėjusi SĮ „Vilniaus rajono planas“ projekto vadovo Lino Sinkevičiaus (atestato Nr. A 279) parengtą bendrąjį planą ir apsvarsčiusi Vilniaus rajono savivaldybės administracijos direktorės Liucinos Kotlovskos 2017-09-19 prašymą Nr. A38(1)-478, Vilniaus rajono savivaldybės taryba n u s p r e n d ž i a:

1.	Patvirtinti planavimo organizatorės Vilniaus rajono savivaldybės administracijos Vilniaus rajono savivaldybės teritorijos dalies („ZRg“ žemės naudojimo funkcinės zonos Sudervės seniūnijoje) bendrąjį planą (brėžiniai (1, 2, 3, 4, 5, 6 priedai) ir aiškinamasis raštas (7 priedas) pridedami).

2.	Pavesti Vilniaus rajono savivaldybės administracijai:

2.1.	išsiųsti informaciją apie šio teisės akto priėmimą vietinės spaudos redakcijai;

2.2.	šį sprendimą paskelbti Teisės aktų registre, Savivaldybės tinklalapyje, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje;

2.3. pateikti patvirtintą teritorijų planavimo dokumentą registruoti Teritorijų planavimo dokumentų registre teisės aktų nustatyta tvarka ne vėliau kaip per 5 darbo dienas nuo duomenų patvirtinimo dienos.

3.	Šis sprendimas įsigalioja kitą dieną nuo jo paskelbimo vietinėje spaudoje.

4.	Vadovaujantis Lietuvos Respublikos administracinių bylų teisenos įstatymo 26 str. 1 d. ir 29 str. 1 d., šis sprendimas gali būti skundžiamas pasirinktinai Vilniaus rajono savivaldybės visuomeninei administracinių ginčų komisijai (Rinktinės g. 50, LT-09318 Vilnius) ar Vilniaus apygardos administraciniam teismui (Žygimantų g. 2, LT-01102 Vilnius) per vieną mėnesį nuo jo gavimo dienos.

Savivaldybės merė	Marija Rekst